【J臣研究所】平海歡星分利又爆
2024年04月02日 22:00
東網電視
更多新聞短片
喺度先恭喜「加州星球」馬主們遠征一戰功成,同時都要認衰,因為筆者早喺季初認定呢隻馬狀態落咗就唔會跑得番上佳水準,殊不知告東尼練馬功力深厚,三兩個月又帶領隻馬上高峰更連贏兩項一級賽,小弟真心佩服,還望練者不要太早言退,繼續為本港賽馬爭光。
換草跑全泥夜賽,先睇睇第5場。「平海歡星」經常於賽前泥閘都以馬王姿態勝出,今次都不例外,以佢現時評分及8歲之齡,跑草地賽不及水準都屬意料之內,睇番季內評93分一役於泥地贏「威力奔騰」,後駒剛贏一班賽反映水準,「平海歡星」如今回到贏馬評分,又到佢惡!「魅力寶駒」季內一戰泥地即贏其實水準好高,今次再戰多匹蹄下敗將,能力上亦不比廐侶差。「怡勁力」評分欠優勢,但今次勝在孭輕磅,加上有「量化歡騰」帶放可稍留第2位,入直路隨時發力走甩。「晶晶日上」勝在準繩,但評分已盡估計最多爭位置。
第6場「昇瀧駒」上場轉場跑泥地即變身贏馬,前速快加上今場冇咩馬燒佢,點計都非常穩陣,只忌馬房喜冷不喜熱而已。「凱旋時光」上場其實係蝕慢步速下追得好,今場「昇瀧駒」加分加磅,點計都可以威脅。「旋風飛影」泥地能力不用懷疑,係怕排檔不佳,早段蝕位太多。「自強不息」上場比起廐侶「天行健」衝得勁,今場如果可以跟前多少就有機會。